[pic] | AZ EURÓPAI KÖZÖSSÉGEK BIZOTTSÁGA |

Brüsszel, 29.3.2006

COM(2006) 153 végleges

2006/0055 (CNS)

Javaslat:

A TANÁCS RENDELETE

a 2771/75/EGK és a 2777/75/EGK rendelet rendkívüli piactámogatási intézkedések alkalmazása tekintetében történő módosításáról

(előterjesztő: a Bizottság)

INDOKOLÁS

A több tagállamban közzétett és különösképpen a vadmadarak esetében fellépő magas patogenitású madárinfluenzáról (H5N1) szóló médiatudósítások az elmúlt hetekben jelentősen súlyosbították a baromfihús-fogyasztás visszaesését az EU-ban.

A fogyasztás visszaesése, ami valójában a fogyasztói bizalomhiányra vezethető vissza, egyes tagállamokban akár több mint 50 %. E fogyasztáscsökkenés számos tagállamban nagyon jelentős, jelenleg mintegy 300 000 tonnára becsült baromfihúskészlet felhalmozódásához vezetett. A helyzet még ennél is aggasztóbb, mivel bizonyos harmadik országok embargót vetettek ki az egyes tagállamokból, sőt mi több az egész EU-ból származó baromfihús-behozatalokra.

A baromfihús piacának közös szervezése egyetlen piacirányítási eszközként az export-visszatérítést kínálja. A Bizottság már alkalmazta ezt az eszközt úgy, hogy megemelte egyes termékek exportvisszatérítési szintjét, ami azonban nem elégséges a piaci egyensúly helyreállításához, tekintettel arra, hogy a fogyasztás a hagyományos exportpiacokon is csökkenőben van. A fent említett, egyes harmadik országok által kiszabott embargó következtében még tovább korlátozódnak az export-visszatérítés hatásai.

A piacirányítás keretében a piac közös szervezése az export-visszatérítésen kívül a 14. cikkben rendkívüli piactámogatási intézkedéseket határoz meg az állatbetegségek elterjedése ellen küzdeni hivatott intézkedések alkalmazásából eredő, szabad mozgásra vonatkozó korlátozások esetén.

Ezen intézkedések kizárólag az állategészségügyi és egészségügyi intézkedések által közvetlenül érintett baromfigazdaságokra irányulnak, viszont a fogyasztás jelentős visszaesése esetén sem teszik lehetővé a piac átfogóbb támogatását.

Ezért a fennálló köz- vagy állategészségügyi veszélyekből eredő fogyasztói bizalomhiányra visszavezethető súlyos piaci zavarok esetére jelenleg előírt támogató intézkedésektől eltérő intézkedések bevezetéséhez szükséges e jogalap kibővítése.

E javaslat célja a 2777/75/EGK és 2771/75/EGK tanácsi rendelet 14. cikkének ilyen irányú módosítása.

2006/0055 (CNS)

Javaslat:

A TANÁCS RENDELETE

a 2771/75/EGK és a 2777/75/EGK rendelet rendkívüli piactámogatási intézkedések alkalmazása tekintetében történő módosításáról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 36. és 37. cikkére,

tekintettel a Bizottság javaslatára,

tekintettel az Európai Parlament véleményére[1],

mivel:

1. A tojás piacának közös szervezéséről szóló, 1975. október 29-i 2771/75/EGK tanácsi rendelet[2] 14. cikke és a baromfihús piacának közös szervezéséről szóló, 1975. október 29-1 2777/75/EGK tanácsi rendelet[3] 14. cikke előírja, hogy rendkívüli piactámogatási intézkedések hozhatók az állatbetegségek elterjedésének leküzdésére hivatott intézkedések alkalmazásából eredő, szabad mozgásra vonatkozó korlátozások figyelembe vétele érdekében.

2. E rendkívüli piactámogatási intézkedéseket a Bizottság hozza meg és közvetlenül kötődnek az érintett tagállam által a járványok elterjedésének leküzdéséhez hozott állategészségügyi és egészségügyi intézkedésekhez vagy követik azokat. Az intézkedéseket a tagállamok kérésére hozzák meg, azért, hogy elkerülhetők legyenek az érintett piacok súlyos zavarai.

3. A tapasztalat azt mutatja, hogy a súlyos piaci zavarok, mint például a fogyasztás és/vagy az árak jelentős visszaesése közvetlenül kötődhetnek a fennálló közegészségügyi vagy állategészségügyi veszélyekből eredő fogyasztói bizalomhiányhoz.

4. Következésképpen a 2771/75/EGK és a 2777/75/EGK rendeletben előírt rendkívüli piactámogatási intézkedések lehetővé teszik az ilyen jellegű köz- vagy állategészségügyi problémákkal szemben tanúsított fogyasztói magatartással kiváltott piaci zavarok figyelembe vételét.

5. Az egyértelműség érdekében meg kell határozni, hogy a tagállamok által meghozott állategészségügyi és egészségügyi intézkedéseknek meg kell felelniük a közösségi jogszabályoknak.

6. A 2771/75/EGK és a 2777/75/EGK rendeletet ezért ennek megfelelően kell módosítani,

ELFOGADTA EZT A RENDELETET:

1. cikk

A 2771/75/EGK rendelet 14. cikkének (1) bekezdése helyébe a következő szöveg lép:

„1. A 17. cikk (2) bekezdésében meghatározott eljárás szerint meghozhatók az érintett piac támogatására irányuló rendkívüli intézkedések az alábbiak figyelembevétele érdekében:

a) az állatbetegségek elterjedésének leküzdésére hivatott intézkedések alkalmazásából eredő, szabad mozgásra vonatkozó korlátozások, vagy

b) a fennálló közegészségügyi vagy állategészségügyi veszélyekből eredő fogyasztói bizalomhiányra visszavezethető súlyos piaci zavarok.

Ezen intézkedések az érintett tagállam vagy tagállamok kérésére kerülnek meghozásra.

A szabad mozgásra vonatkozó, az a) pont első albekezdésében megszabott korlátozások esetén a rendkívüli intézkedéseket csak akkor hozhatják meg, ha az érintett tagállam(ok) a járványnak való gyors végetvetés biztosítása érdekében a közösségi jogszabályok szerint meghozták az állategészségügyi és egészségügyi intézkedéseket, és az esetben is kizárólag az érintett piac támogatásához szükséges mértékben és időtartamra.”

2. cikk

Az 2777/75/EGK rendelet 14. cikkének (1) bekezdése helyébe a következő szöveg lép:

„1. A 17. cikk (2) bekezdésében meghatározott eljárás szerint meghozhatók az érintett piac támogatására irányuló rendkívüli intézkedések az alábbiak figyelembevétele érdekében:

a) az állatbetegségek elterjedésének leküzdésére hivatott intézkedések alkalmazásából eredő, szabad mozgásra vonatkozó korlátozások, vagy

b) a fennálló közegészségügyi vagy állategészségügyi veszélyekből eredő fogyasztói bizalomhiányra visszavezethető súlyos piaci zavarok.

Ezen intézkedések az érintett tagállam vagy tagállamok kérésére kerülnek meghozásra.

A szabad mozgásra vonatkozó, az a) pont első albekezdésében megszabott korlátozások esetén a rendkívüli intézkedéseket csak akkor hozhatják meg, ha az érintett tagállam(ok) a járványnak való gyors végetvetés biztosítása érdekében a közösségi jogszabályok szerint meghozták az állategészségügyi és egészségügyi intézkedéseket, és az esetben is kizárólag, az érintett piac támogatásához szükséges mértékben és időtartamra.”

3. cikk

Ez a rendelet az Európai Unió Hivatalos Lapjában való kihirdetésétől számított hetedik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, -án/-én.

a Tanács részéről

az elnök

PÉNZÜGYI KIMUTATÁS |

1. | KÖLTSÉGVETÉSI MEGNEVEZÉS: 05 02 15 07 | ELŐIRÁNYZATOK: p.m. |

2. | CÍM: A Tanács rendeletjavaslata a 2771/75/EGK és a 2777/75/EGK rendelet rendkívüli piactámogatási intézkedések alkalmazása tekintetében történő módosításáról |

3. | JOGALAP: a Szerződés 37. cikke |

4. | CÉLKITŰZÉSEK: A „rendkívüli piactámogatási intézkedések” bevezetéséről szóló 14. cikk alkalmazási körének kiszélesítése. E javaslat célja, hogy tárgyalja az állat- és közegészségügyi problémákhoz közvetlenül kapcsolódó fogyasztói bizalomvesztésből következő piaci nehézségeket.. |

5. | PÉNZÜGYI KIHATÁSOK | 12 HÓNAPOS IDŐSZAK (millió EUR) | FOLYÓ PÉNZÜGYI ÉV 2006 (millió EUR) | KÖVETKEZŐ PÉNZÜGYI ÉV 2007 (millió EUR) |

5.0 | KIADÁSOK – AZ EK-KÖLTSÉGVETÉS TERHÉRE (VISSZATÉRÍTÉSEK/BEAVATKOZÁSOK) – A NEMZETI HATÓSÁGOK TERHÉRE – EGYÉB | (1) | – | – |

5.1 | BEVÉTELEK – AZ EK SAJÁT FORRÁSAI (LEFÖLÖZÉSEK/VÁMOK) – NEMZETI SZINTŰ BEVÉTELEK | – | – | – |

2008 | 2009 | 2010 | 2011 és az azt követő évek |

5.0.1 | KIADÁSI ELŐIRÁNYZAT | (1) | (1) | (1) | (1) |

5.1.1 | BEVÉTELI ELŐIRÁNYZAT |

5.2 | SZÁMÍTÁS MÓDJA: – |

6.0 | FINANSZÍROZHATÓ-E A PROJEKT A FOLYÓ KÖLTSÉGVETÉS VONATKOZÓ ALCÍMÉBEN SZEREPLŐ ELŐIRÁNYZATOKBÓL? | IGEN NEM |

6.1 | FINANSZÍROZHATÓ-E A PROJEKT A FOLYÓ KÖLTSÉGVETÉS ALCÍMEI KÖZÖTTI ÁTCSOPORTOSÍTÁSSAL? | IGEN NEM |

6.2 | SZÜKSÉG LESZ-E PÓTKÖLTSÉGVETÉSRE? | IGEN NEM |

6.3 | SZÜKSÉGES LESZ-E ELŐIRÁNYZATOK BEVEZETÉSÉRE A JÖVŐBENI KÖLTSÉGVETÉSEKBE? | IGEN NEM |

ÉSZREVÉTELEK: (1) Ez a javaslat egyes rendkívüli piactámogatási intézkedéseknek a baromfihús és tojás ágazatban történő lehetséges későbbi bevezetésének jogalapját határozza meg. Pillanatnyilag lehetetlen megbecsülni a jövőbeni kiadások szintjét. A kiadások megbecslése a konkrét intézkedésekre vonatkozó javaslatok megtételekor válik lehetségessé. |

[pic][pic][pic][pic][pic][pic]

[1] HL C …., …., …. o.

[2] HL L 282., 1975.11.1., 49. o. A legutóbb a 1913/2005/EK rendelettel (HL L 307., 2005.11.25., 2. o.) módosított rendelet.

[3] HL L 282., 1975.11.1., 77. o. A legutóbb az 1913/2005/EK rendelettel módosított rendelet.